proxectonos/corpus_dominio_legal_administrativo_tmp huggingface dataset:
03/12/2014 | Administración LocalMunicipal
Cabana de Bergantiños
Rectificación edicto aprobación padrón fiscal de abastecemento e distribución de auga, incluido canon de auga

Con data 27 de novembro de 2014, o alcalde D. José Muiño Dominguez, dictou a seguinte resolución, modificando a redacción da dictada en data 12 de novembro de 2014 “Vistos os padróns fiscais da taxa polo servizo de abastecemento, saneamento e depuración de auga, incluídos os dereitos de enganche e o canon da auga correspondentes aos períodos do 1 de marzo ata o 31 de maio e do 1 de xuño ata o 31 de agosto de 2014, presentados no concello pola empresa concesionaria do servizo -OGPO- xunto con escritos de datas 31 de maio de 2014 (R/E nº 1655) e 31 de agosto de 2014 (R/E nº 2444), respectivamente. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 -Regulamento Xeral de Recadación e Decreto 136/2012 de 31 de maio). PRIMEIRO.- Aprobar os padróns da taxa polo servizo de abastecemento, saneamento e depuración de auga, incluídos os dereitos de enganche e o canon da auga seguintes: O correspondente ao período do 1 de marzo ata o 31 de maio de 2014, que consta de 919 usuarios e que ascende ao importe total de 37.328,67 euros. O correspondente ao período do 1 de xuño ata o 31 de agosto de 2014, que consta de 924 usuarios e que ascende ao importe total de 46.843,02 euros. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte a publicación do edicto no BOP. Transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende o prazo que se entenda producida a notificación da resolución.” Cabana de Bergantiños, 27 de novembro de 2014. O alcalde Asdo. José Muiño Domínguez
03/12/2014 | Administración LocalMunicipal
Negreira
Anuncio relativo á aprobación inicial da actualización do prezo público polo Servizo da Escola Infantil Municipal

O Pleno da Corporación con data de 13 de novembro de 2014, acordou a aprobación inicial da actualización do prezo público polo Servizo da Escola Infantil Municipal, o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 21 de novembro de 2014 Juán José Rey Maceira Alcalde-Presidente
03/12/2014 | Administración LocalMunicipal
Mañón
Aprobación inicial da Ordenanza reguladora da prestación do servizo de axuda no fogar

O Pleno da Corporación, en sesión extraordinaria celebrada o día 24 de novembro de 2014, acordou aprobar inicialmente a Ordenanza reguladora da prestación do servizo de axuda no fogar. O correspondente expediente exponse ó público durante o prazo de trinta días contados a partir da publicación deste anuncio no Boletín Oficial da Provincia da Coruña, dentro do que os interesados poderán examinalo e presentar as reclamacións e suxestións que consideren pertinentes. A Ordenanza entenderase definitivamente aprobada, de non presentarse reclamacións, procedéndose á publicación íntegra do texto no Boletín Oficial da Provincia. Mañón, 25 de novembro de 2014. O ALCALDE Alfonso Emilio Balseiro Gómez
03/12/2014 | Administración LocalMunicipal
Moeche
Delegación de competencias da Alcaldía

Por Resolución de Alcaldía n.º 134 de data 22 de novembro de 2014 aprobouse a Resolución cuxa parte dispositiva transcríbese literalmente: PRIMEIRO. Delegar en D. Roberto Carlos Bouza Sedes, Primeiro Tenente de Alcalde, a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período comprendido entre os días 24 ata o 28 de novembro de 2014, ambos os dous incluídos. SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado ha de informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. CUARTO. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. QUINTO. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. SEXTO. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en canto ás regras que para a delegación establécense nas devanditas normas. O que se publíca, para os efectos oportunos, de acordo co previsto no artigo 44.2 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Moeche a 14 de novembro de 2014 O Alcalde, Asd. Carmen Rufina Rabines Paulano
03/12/2014 | Administración LocalMunicipal
Irixoa
Desafectación e permuta de trozo de terreo en Campo da Feira da Viña

DESAFECTACIÓN PARCIAL E PERMUTA DE PRAZA PÚBLICA EN CHAO DA VIÑA (A VIÑA) Por acordo plenario, adoptado en sesión de 28 de novembro de 2014, aprobouse inicialmente a desafectación ao uso público do ben de dominio público que seguidamente se cita: – Trozo de praza de 48 m 2 de superficie, na parcela rústica 1 do polígono 17 de Irixoa (Campo da Feira da Viña). O obxecto da desafectación é permutar dito trozo co terreo dunha edificación a adquirir e demoler polo Concello, para a mellora da seguridade viaria do cruce de estradas en Chao da Viña. Exponse tal desafectación e permuta ao público polo prazo de 1 mes, segundo o disposto no art.8 do Regulamento de bens das entidades locais (R. D. 1372/1986, do 13 de xuño); durante tal prazo os veciños, usuarios e calquera afectado poderán presentar por escrito as súas alegacións, que serán resoltas polo acordo definitivo plenario. Irixoa, 28 de novembro de 2014. O alcalde Antonio Deibe Sanmartín
03/12/2014 | Administración LocalMunicipal
Cariño
Aprobación definitiva transferencia de crédito 19/2014

En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Cariño adoptado o día 04/11/2014 sobre a transferencia de crédito 19/2014 entre aplicacións pertencentes a diferentes áreas de gasto, que non afectan a baixas e altas de créditos de persoal, o que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. Cariño, 26 de novembro de 2014 A Alcaldesa Mª Purificación Seixido Gómez
03/12/2014 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación dos servizos de impartición das accións de formación específica 2014 dos itinerarios de inserción laboral do proxecto REDEXIANA2 cofinanciado polo Fondo Social Europeo, código de proxecto 2011.3.81000.1

A) organismo: Excma. Deputación Provincial da Coruña B) Dependencia que tramita o expediente: Servizo de Contratación C) número de expediente: PCO.001.2013.01942 2. OBXECTO DO CONTRATO: SERVIZOS DE IMPARTICIÓN DAS ACCIÓNS DE FORMACIÓN ESPECÍFICA 2014 DOS ITINERARIOS DE INSERCIÓN LABORAL DO PROXECTO REDEXIANA2 COFINANCIADO POLO FONDO SOCIAL EUROPEO, CÓDIGO DE PROXECTO 2011.3.81000.1 3. PRAZO DE EXECUCIÓN: Dende o día seguinte da súa formalización en documento administrativo ata o 15 de agosto do 2015.4. TRAMITACIÓN E PROCEDEMENTO DE ADXUDICACIÓN: A) Tramitación: urxente B) Procedemento: aberto (con multiplicidade de criterios de adxudicación). 5. PRESUPOSTO MÁXIMO: 171.126,54 € (IVE incluido) desagregado en 4 lotes.6. GARANTÍA PROVISIONAL: non se esixe.7. GARANTÍA DEFINITIVA: non se esixe 8. REQUISITOS ESPECÍFICOS DO CONTRATISTA: Ver cláusulas 7 e 10 do Prego.9. PRESENTACIÓN DAS OFERTAS OU DAS SOLICITUDES DE PARTICIPACIÓN: A) Data límite de presentación de ofertas: en horas de oficina de 9.00 a 13.00 h dentro do prazo de OITO días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10 do Prego de cláusulas administrativas. Sobre B, subtitulado “Referencias técnicas non valorables automáticamente”: Conterá a documentación esixida no ANEXO Nº 3 do Prego de cláusulas administrativas. Sobre C, subtitulado “Oferta económica e referencias valorables automáticamente”: Conterá a proposición económica axustada ao modelo que figura no ANEXO 4 do prego de cláusulas administrativas. C) MOSTRAS: Non se esixen 10. INFORMACIÓN: www.dicoruna.es 981 080 314 11. GASTOS DE ANUNCIOS: Os gastos correspondentes aos anuncios da licitación serán por conta do adxudicatario. A Coruña, 02 de decembro de 2014 A PRESIDENTA EN FUNCIÓNS, O SECRETARIO XERAL, P. D. FR. (2014/24085, 27.11.2014) A XEFA DO SERVIZO DE CONTRATACIÓN, María Padín Fernández Patricia Rodríguez Franco
03/12/2014 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación dos servizos de impartición das accións de formación complementaria e específica da área de transporte dos itinerarios de inserción laboral 2013 do proxecto REDEXIANA2 cofinanciado polo Fondo Social Europeo, cód. prox.2011.3.81000.1

1. ENTIDADE ADXUDICADORA: A) organismo: Excma. Deputación Provincial da Coruña B) Dependencia que tramita o expediente: Servizo de Contratación C) número de expediente: PCO.001.2013.01944 2. OBXECTO DO CONTRATO: SERVIZOS DE IMPARTICIÓN DAS ACCIÓNS DE FORMACIÓN COMPLEMENTARIA E ESPECÍFICA DA ÁREA DE TRANSPORTE DOS ITINERARIOS DE INSERCIÓN LABORAL 2013 DO PROXECTO REDEXIANA2 COFINANCIADO POLO FONDO SOCIAL EUROPEO, CÓDIGO DE PROXECTO 2011.3.81000.1 3. PRAZO DE EXECUCIÓN: Dende o día seguinte da súa formalización en documento administrativo ata o 15 de agosto do 2015.4. TRAMITACIÓN E PROCEDEMENTO DE ADXUDICACIÓN: A) Tramitación: urxente B) Procedemento: aberto (con multiplicidade de criterios de adxudicación). 5. PRESUPOSTO MÁXIMO: 108.000,00 € (IVE incluido) desagregado en 6 lotes.6. GARANTÍA PROVISIONAL: non se esixe.7. GARANTÍA DEFINITIVA: non se esixe 8. REQUISITOS ESPECÍFICOS DO CONTRATISTA: Ver cláusulas 7 e 10 do Prego.9. PRESENTACIÓN DAS OFERTAS OU DAS SOLICITUDES DE PARTICIPACIÓN: A) Data límite de presentación de ofertas: en horas de oficina de 9.00 a 13.00 h dentro do prazo de OITO días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10 do Prego de cláusulas administrativas. Sobre B, subtitulado “Referencias técnicas non valorables automáticamente”: Conterá a documentación esixida no ANEXO Nº 3 do Prego de cláusulas administrativas. Sobre C, subtitulado “Oferta económica e referencias valorables automáticamente”: Conterá a proposición económica axustada ao modelo que figura no ANEXO 4 do prego de cláusulas administrativas. C) MOSTRAS: Non se esixen 10. INFORMACIÓN: www.dicoruna.es 981 080 314 11. GASTOS DE ANUNCIOS: Os gastos correspondentes aos anuncios da licitación serán por conta do adxudicatario. A Coruña, 02 de decembro de 2014 A PRESIDENTA EN FUNCIÓNS, O SECRETARIO XERAL, P. D. FR. (2014/24085, 27.11.2014) A XEFA DO SERVIZO DE CONTRATACIÓN María Padín Fernández Patricia Rodríguez Franco
03/12/2014 | Administración LocalMunicipal
Cee
Baixas de oficio no padrón de habitantes

De acordo co disposto no art.72 do Regulamento de Poboación e Demarcación Territorial das EE. LL., por esta alcaldía ditáronse as resolucións polas que se ordena incoar os expedientes de baixas de oficio no padrón municipal de habitantes das persoas que se relacionan deseguido, polo incumprimento da lexislación vixente en materia padroal, ao figuraren empadroadas incumprindo os requisitos establecidos no art.54 do Regulamento citado: Non sendo posible practicar a notificación no domicilio dos interesados, e de acordo co que establece o artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, advírteselles por medio deste anuncio que poderán examinar o expediente de baixa de oficio nas oficinas municipais e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable da Sección Provincial do Consello de Empadroamento, ditarase a oportuna resolución de baixa das inscricións padroais. Cee, 26 de novembro de 2014 A alcaldesa Zaira Rodríguez Pérez
03/12/2014 | Administración LocalMunicipal
Culleredo
Medio, Obras e Servizos
UME/2014/330 xestión de biomasa, María del Carmen Pita Urgoiti

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2014/330 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DONA GASPARA SAEZ DIEZ TUCA Culleredo, 26 de novembro de 2014. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D.(Resolución de 14.11.2011, BOP nº 222 de 22.11.2011)
03/12/2014 | Administración LocalMunicipal
Cabanas
Convocatoria subvencións asociacións

Aprobadas por Resolución da Alcaldía de data 17 de novembro de 2014, as bases da convocatoria para concesión de subvencións municipais a Asociacións e Entidades sen fins de lucro para o desenvolvemento de programas e actividades para o ano 2014, sométense a información pública na Secretaría do Concello polo prazo de quince días naturais a contar desde o seguinte o da publicación deste anuncio no BOP, a efectos de exame e reclamacións. O mesmo tempo convócase a concesión de subvencións segundo as devanditas bases, podendo presentarse as solicitudes para o financiamento de actividades realizadas en 2014 no devandito prazo, segundo modelo que se facilitará nas oficinas municipais. Cabanas, 24 de novembro de 2014. O Alcalde. Asdo. Germán Castrillón Permuy.
03/12/2014 | Administración LocalMunicipal
Ferrol
Recursos Humanos
Anuncio de aprobación do listado definitivo de admitidos/as e excluídos/as do proceso selectivo para a cobertura, en propiedade, dunha praza de traballador/a social do Concello de Ferrol

ANUNCIO Rematado o prazo subsanación das solicitudes presentadas para participar na convocatoria para a provisión en propiedade dunha praza de traballador/a social, pertencente ao grupo clasificatorio A2 e, revisadas todas as subsanacións, o concelleiro de Economía, Facenda e Recursos Humanos adoptou con data 28/11/2014 unha resolución consistente en: “Primeiro. –Aproba-las relacións definitivas de aspirantes admitidos/as e excluídos/as, que son as seguintes: ADMITIDOS/AS EXCLUÍDOS/AS: Segundo. –O tribunal cualificador desta oposición estará composto polas seguintes persoas: Presidente/a: Titular: dona María Jesús Calvo Camba, psicóloga do Concello de Ferrol. Suplente: dona Beatriz Bouza Pico, xefa de Servizo de Medio Ambiente, Zona Rural, Servizos e Obras do Concelo de Ferrol. Secretario/a: Titular: don Leopoldo Tomás Moure García, secretario xeral do Concello de Ferrol. Suplente: dona Barbara Matysiak Cabezas, oficial maior do Concello de Ferrol. Vogais: Titular: dona María Ana López Fernández, traballadora social do Concello de Ares. Suplente: dona Marta García Sande, técnica de xestión da Xerencia Territorial de Xustiza de Galicia na Coruña. Titular: don Engracia Dopico González, xefa do Negociado de Seguridade do Concello de Ferrol. Suplente: don Yon Ander Ferres Fanning, asesor xurídico do Concello de Ferrol. Titular: dona María Jesús Vila Bocija, recadadora do Concello de Ferrol. Suplente: dona Iria Buján Vázquez, xefa do Servizo de Cultura, Educación, Deportes e Turismo do Concello de Ferrol. Titular: dona Anabel Corral Corral, xefa de Servizo de Contabilidade e Presupostos do Concello de Ferrol. Suplente: dona Carla Candia Paz, xefa do Servizo de Urbanismo e Infraestruturas. Terceiro. –A oposición dará comezo o vindeiro xoves 18 de decembro ás 12.00 horas, coa realización do primeiro exercicio sinalado na base sétima das bases específicas e que consistirá en contestar por escrito a unha batería de 50 preguntas curtas do temario da parte xeral que figura como anexo, nun tempo máximo de dúas horas. Os/as aspirantes deberán asistir provistos do DNI e bolígrafo. A referida proba realizarase no Salón de Actos do Centro Cívico no antigo Hospicio sito na rúa Méndez Núñez 9-11.” O que se fai público para xeral coñecemento. Ferrol, 28 de novembro de 2014. O alcalde José Manuel Rey Varela
03/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.41532. SAT Pumariño. Concello de Frades

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 19 de novembro de 2014 e como resultado do expediente incoado ó efecto, outorgóuselle á SAT Pumariño, unha concesión de 8073 m3 anuais de auga que procede dun manancial situado no lugar do Pazo, na parroquia de Abellá (San Estevo), no concello de Frades (A Coruña), con destino a uso gandeiro. Número Expte.: DH. A15.41532 Santiago de Compostela, 20 de novembro de 2014 A xefa do Servizo de Tramitación Técnico-Administrativa do Dominio Público Hidráulico Angela Gloria Caravia Malleiro
03/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47102. Ana Ledo Fernández. Concello de Boimorto

Ana Ledo Fernández, con DNI XXXXXXXXX e enderezo no lugar de Ribadiso da Fraga - Dormeá, solicita de Augas de Galicia a autorización de obras no lugar de Ribadiso da Fraga, parroquia de Dormeá (San Cristovo), concello de Boimorto (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47102 As obras solicitadas consisten nunha soleira de formigón nun lateral da parcela nº 356 do polígono 508 do catastro de Boimorto, no lugar de Ribadiso da Fraga, parroquia de Dormeá (San Cristovo). A soleira farase no lateral leste das construcións existentes e servirá para a mellora da explotación gandeira. Sitúase a uns 30m de distancia dun regato sen nome afluente do Rego Regueiro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boimorto ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 17 de novembro de 2014 O xefe do servizo territorial Ángel Gómez Rey
03/12/2014 | Administración LocalMunicipal
Narón
Intervención
Edicto aprobación definitiva EMC 13/2014

Visto que o Pleno do Concello na sesión celebrada o día 30 de outubro de 2014, aprobou con carácter inicial o EXPEDIENTE DE MODIFICACION DE CREDITOS N.º 13/2014. Visto que durante o período de exposición ao público establecido pola normativa vixente non se presentou reclamación algunha, segundo consta no certificado expedido polo Secretario Xeral do Concello, que obra no expediente. Considerando o disposto no devandito acordo municipal, queda elevado a definitivo a partires da presente data. Narón, 26 de novembro do 2014 O ALCALDE Asdo: José M. Blanco Suárez
03/12/2014 | Administración LocalMunicipal
Pontedeume
Emprazamento as persoas interesadas

Decreto da Alcaldía nº 637 de data 25.11.2014 polo que se resolve emprazar as persoas interesadas no recurso contencioso-administrativo (procedemento ordinario 272/2014) interposto por Camelia Alina Garrancho Aulet. Á vista do anterior requerimento efectuado polo Xulgado do Contencioso administrativo nº 3 da Coruña no procedementos arriba indicado, ordenouse ao Concello de Pontedeume a remisión do expediente administrativo e que se efectuase os emprazamentos para que poidan comparecer como demandados cantas persoas aparezan como interesadas nos procedementos abreviados anteriormente indicados interpostos por Jose Amable Cendagortagalarza Ubiergo, Rosa Luz Fuentespina Anselmo en nome e representación de D. Camelia Alina Garrancho Aulet contra desestimación por silencio administrativo de recurso extraordinario de revisión contra o decreto 23.09.2003, así coma contra o decreto 05.10.2010 do Concello de Pontedeume sobre urbanismo. En consecuencia, esta Alcaldía acordou na data 25.11.2014, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado do contencioso administrativo 3 da Coruña, o que se notifica para xeral coñecemento de todas as persoas interesadas nos anteriores procedementos, se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso administrativa). Pontedeume, 25 de novembro de 2014, O alcalde Gabriel Torrente Piñeiro
03/12/2014 | Administración LocalMunicipal
Fene
Servizos Económicos e Tributarios
Anuncio cobranza padrón fiscal 1º trimestre das escolas culturais e deportivas, curso 2014/2015

Por Resolución da Alcaldía núm.1219/2014, de data 19 de novembro de 2014, aprobouse o padrón fiscal correspondente ao 1º trimestre das Escolas Culturais e Deportivas, curso 2014/2015. Exposición: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, Xeral Tributaria, e artigo 24 do RXR. Recursos: Durante o prazo de exposición pública os interesados poderán examinalo e formular perante a Alcaldía, contra os actos que se notifiquen, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finalización do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos establecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Non obstante, se consideran convinte, poderán utilizar e exercitar calquera outro recurso que estimen pertinente. Período de cobro: DOUS MESES, do 01/12/2014 ata o 02/02/2015. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 20 de novembro de 2014 O alcalde, Asdo. Gumersindo P. Galego Feal
03/12/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 20 de novembro de 2014, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Neda (IN407A 2014/159)

Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e de construción da instalación eléctrica que se describe: Solicitante: Electra del Narahío, S, A. Domicilio social: Vista alegre-Doso, 15597 Narón Denominación: Reforma del centro de distribución debouzarredonda Situación: Neda Cela para os trazos, de 630 A, 24 KV.4 Celas de interruptor automático con seccionador de corte en vacío motorizado de 630 A, 24 KV e relé de protección con funcións de sobreintensidade (50-51/50N-51N), direccional de terra (67N), reenganche (79). 2 Celas entrada/saída de línea con interruptor-seccionador motorizado de 630 A, 24 KVc secionador de posta a terra de accionamiento brusco e detectores de presenza de tensión.1 Cela con interruptor para unión de barras motorizado de 630 A, 24KV.1 Cela de protección de trafo, entrada por barra a esquerda, con fusibles fríos combinados adecuados para o trafo de 15 KV/250 KVA e dispositivo de disparo a 230 Vca e de peche do interruptor, de 630 A, 24 KV. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Rúa Vicente Ferrer, 2-2ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 20 de novembro de 2014 O xefe territorial Isidoro Martínez Arca
03/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.42651. Galician Marine Aquaculture, S. L. - Concello de Muros

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 19 de novembro de 2014 e como resultado do expediente incoado ó efecto, outorgóuselle a Galician Marine Aquaculture, S. L., unha concesión de 2245,90 m3 anuais de auga que procede dun pozo situado na Piela, na parroquia de Tal (Santiago), no concello de Muros (A Coruña), con destino a uso industrial. Número Expte.: DH. A15.42651 Santiago de Compostela, 20 de novembro de 2014 A xefa do Servizo de Tramitación Técnico-Administrativa do Dominio Público Hidráulico Diego Leon Fiorilo Tanja
03/12/2014 | Administración LocalMunicipal
A Coruña
Tesourería
Ingreso en voluntaria de taxas de mercados e kioscos do 3º trimestre de 2014

Por Resolución da Tenencia de Alcaldía da Área de Facenda e Admón Pública, de data 12/11/2014, estableceuse o prazo de ingreso en voluntaria das Taxas por prestación de servizos en Mercados municipais e ocupación de terreos de uso público con Kioscos, 3º trimestre de 2014, de acordo co seguinte: Os obligados ó pagamento poderán satisface-las súas débedas a través de: CAIXA MUNICIPAL, sita na r./Franxa 20-22 Baixo, de 8:00 a 14:00 horas, de luns a venres ENTIDADES COLABORADORAS: Banco Pastor e Abanca no seu horario de costume. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 12 de noviembre de 2014 A TTE. DE ALCALDE-RESPONSABLE DA ÁREA DE FACENDA E ADMÓN PÚBLICA Asdo. Rosa María Gallego Neira
03/12/2014 | Administración LocalMunicipal
Curtis
Aprobación inicial de expediente de modificación de crédito

O Pleno municipal, en sesión extraordinaria celebrada o día 28 de novembro de 2014, acordou aprobar inicialmente o expediente de modificación de crédito 12/2014, transferencia de crédito TC 6/2014. Por medio do presente anuncio expóñense os expedientes ao público polo prazo de quince días hábiles, contados a partir da publicación deste anuncio no Boletín Oficial da Provincia, a efectos de que os interesados poidan examinalos e presentar reclamacións ante o Pleno, de conformidade co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ao público non se presentaran reclamacións, consideraranse aprobados definitivamente ao abeiro do establecido no artigo 169.1 TRLRFL. Curtis, 1 de decembro de 2014. O alcalde Javier Francisco Caínzos Vázquez
03/12/2014 | Administración LocalMunicipal
Melide
Elección de xuíz de paz substituto de Melide

Dando cumprimento á providencia da Alcaldía de data 12 de novembro de 2014 co fin de proceder á nova elección de xuíz de paz substituto deste municipio, segundo o disposto na lexislación vixente, ábrese a seguinte convocatoria: Elección de xuíz de paz substituto deste municipio No Rexistro Xeral deste Concello, na Casa do Concello, en horario das 09.00 a 13.00 h, durante os quince días hábiles seguintes á publicación deste edicto no BOP. Ser español, maior de idade e non estar incurso en ningunha das causas de incapacidade establecidas no artigo 303 da Lei orgánica do poder xudicial. a) Certificación de nacemento ou fotocopia autenticada do DNI. b) Declaración de non estar incurso en ningunha das causas de incapacidade establecidas no artigo 303 da Lei orgánica do poder xudicial c) Certificado do Rexistro Central de Penados e Rebeldes, e declaración complementaria á que fai referencia no artigo 2 da Lei 68/80, no punto 1. a), referente a se se atopa inculpado ou procesado. d) Xustificación dos méritos que alegue o solicitante. O que se fai público para xeral coñecemento. Melide, 18 de novembro de 2014 A ALCALDESA María Ángeles Vázquez Mejuto
03/12/2014 | Administración LocalMunicipal
Vilarmaior
Aprobación definitiva modificación de crédito nº 8

Aprobado definitivamente, expediente de modificación de créditos nº 8/2014, transferencia de crédito, dentro do vixente orzamento municipal, por acordo adoptado en sesión celebrada o día trinta e un de outubro de dous mil catorce, cuio importe ascende á cantidade de 25.800 €, en cumprimento ao disposto no artigo 177.2 en relación co 169.3 do RDL 2/2004, se fai público que despois de dito expediente, o resumo por capítulos do estado de gastos do referido orzamento queda da seguinte forma: O que se fai público para xeral coñecemento e efectos. Vilarmaior, 26 de novembro de 2014. O ALCALDE, Carlos Vázquez Quintián
03/12/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resol. do 21 de novembro de 2014, da Xefatura Territ. da Cons. Econ. e Ind. da Coruña, pola que se somete a información pública a petición de autorización administrativa previa e de construción dunha instalación eléctrica en Ares (IN407A 2014/184-1)

Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e de construción da instalación eléctrica que se describe: Solicitante: Unión Fenosa Distribución S. A. Domicilio social: Avda de Arteixo nº 171, 15007 A Coruña Denominación: LMTS. CT. En avenida federico garcia expósito Situación: Ares Liña de media tensión soterrada, a 15/20 KV, cunha lonxitude de 50 m, coa orixe en emplames a realizar na LMT. VDC-705, entre os centros de transformación Rúa Fonteliz e Ares-Ponte, conductor tipo RHZ1-20L 12/20 KV 1X240 mm2 AL, e final na mesma liña unha vez entre e saía do centro de transformación proxectado. Centro de transformación non prefabricado, cunha potencia de 630 KVA, e unha relación de trasnformación de 15.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Rúa Vicente Ferrer, 2-2ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 21 de novembro de 2014 O xefe territorial Isidoro Martínez Arca
03/12/2014 | Administración LocalMunicipal
Cabana de Bergantiños
Aprobación incial de modificación das bases de execución do orzamento 2014

Aprobado polo Pleno desta Corporación en sesión ordinaria celebrada o día 27 de novembro de 2014 o expediente de modificación das bases de execución do orzamento para o ano 2014, en cumprimento co disposto no art.169.1 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o expediente ao público, por prazo de quince días hábiles, na intervención deste Concello, a fin de que durante o mesmo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente deste Concello. Cabana de Bergantiños, 28 de novembro de 2014 O ALCALDE, Asdo./ José Muiño Domínguez
03/12/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 19 de novembro de 2014, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Curtis (IN407A 2014/177)

Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e de construción da instalación eléctrica que se describe: Solicitante: Unión Fenosa Distribución S. A. Domicilio social: Avda de Arteixo nº 171, 15007 A Coruña Denominación: Adecuación CT. couceiros expte: 15796 Situación: Curtis Adecuación da liña eléctrica de media tensión aérea ao CT. Couceiros (Expte: 15.796) a 15/20 KV, cunha lonxitude de 88 m, coa orixe en apoio de formigón existente nº 18 da LMTA. SDG-708, conductor tipo LA 110 mm2, e final en apoio existente de formigón dobre HV 12/2 en K nº 19 da LMTA. SDG-708. Adecuación da liña eléctrica de media tensión aérea derivación a CES-705 A 15/20 KV, cunha lonxitude de 51 m, coa orixe en apoio de formigón a instalar na LMT. SDG-708, conductor tipo LA 56 mm2, e final en apoio existente de formigón da LMT. derivación a CES-705. Liña de media tensión soterrada a CT. Couceiros, a 15/20 KV, cunha lonxitude de 34 m, coa orixe en paso aéreo soterrado en apoio de formigón a instalar HVH-15/1600 da LMTA. SDG-708, conductor tipo RHZ1-20L 12/20 KV 3(1X240 mm2 AL), e final no mesmo apoio tras realizar entrada e saída nas celas de liña a instalar no centro de transformación proxectado. Liña de media tensión soterrada derivación a CES-705, a 15/20 KV, cunha lonxitude de 17 m, coa orixe en cela de liña a instalar no centro de transformación proxectado, conductor tipo RHZ1-20L 12/20 KV 3 (1X240 mm2 AL), e final en paso aéreo-soterrado en apoio de formigón a instalar HVH 16/1600 da LMTA. SDG-708. Centro de transformación prefabricado Couceiros, cunha potencia de 100 KVA, e unha relación de transformación de 15.000/400-230V. Rede de baixa tensión soterrada do CT. Couceiros, coa orixe no cadro de baixa tensión do CT. proxectado, cunha lonxitude de 12 m, en conductor XZ1. Adecuación da liña de baixa tensión aérea do CT. Couceiros, coa orixe no paso aéreo soterrado en apoio do formigón a instalar tipo HV 11/630 a 2 metros do CT. proxectado, cunha lonxitude de 55 m, en conductor RZ. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Rúa Vicente Ferrer, 2-2ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 19 de novembro de 2014 O xefe territorial Isidoro Martínez Arca
03/12/2014 | Administración LocalMunicipal
Arzúa
Apertura tenda de roupa e artigos de fogar

Tramitándose expediente a instancia de Dona Mónica Mata Aller, sobre autorización para apertura de local, sito na rúa Alcalde Juan Vidal, 28 baixo, destinado a tenda de roupa e artigos de fogar, de conformidade coas prescricións contidas na memoria redactada polo arquitecto técnico, Don Ramon Blas Brillo Cunin. Aos efectos previstos no artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común, sométese este a información pública por período de vinte días hábiles, a contar dende o día seguinte á inserción do presente anuncio no Boletín Oficial da Provincia, período durante o cal, as persoas interesadas poderán examinar o expediente nas oficinas xerais da Casa do Concello en horario de 9:00 horas a 14:30 horas, e no seu caso formular as alegacións que estimen procedentes. Arzúa, 20 de novembro de 2014 O alcalde Asdo.: José Luís García López
03/12/2014 | Administración LocalMunicipal
Negreira
Anuncio relativo á aprobación provisional do cadro de tarifas de abastecemento de auga e saneamento para o exercicio 2015

O Pleno da Corporación con data de 13 de novembro de 2014, acordou a aprobación provisional do cadro de tarifas de abastecemento de auga e saneamento para o exercicio 2015, o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 21 de novembro de 2014 Juán José Rey Maceira Alcalde-Presidente
03/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46927. María del Carmen Villasenín Becerra. Concello de Ordes

María del Carmen Villasenín Becerra, con DNI XXXXXXXXX e enderezo no lugar de Guntín, 1, solicita de Augas de Galicia a autorización de obras no lugar de Guntín, parroquia de Mercurín (San Clemente), Concello de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46927 As obras solicitadas consisten na construción dun galpón e do peche perimetral da parcela 704 do polígono 704, no lugar de Guntín, parroquia de Mercurín, concello de Ordes (A Coruña), dentro da zona de policía de leitos do regato do lugar de Guntín. O peche realizarase mediante maia metálica nunha altura de 2 metros e no fronte á estrada contará cun tramo de bloque de 60 cm de altura e o galpón situarase na parte norte da parcela a unha distancia aproximada de 30m do regato. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 17 de novembro de 2014 O xefe do servizo territorial Ángel Gómez Rey
03/12/2014 | Administración LocalMunicipal
Irixoa
Modificación orzamentaria 11/2014

ANUNCIO MODIFICACIÓN ORZAMENTARIA N.º 11/2014 O Pleno deste Concello aprobou provisionalmente, na súa sesión do 28-11-2014, o expediente de modificación orzamentaria n.º 11/2014 dentro do vixente orzamento municipal. En cumprimento dos arts.176 e 169 do Real decreto lexislativo 2/2004, do 5 de marzo, de texto refundido da Lei de facendas locais, expóñense ao público o mesmo durante o prazo de 15 días hábiles; durante tal prazo os veciños e interesados poderán examinar o expediente na Secretaría do Concello e presentar as alegacións ou reclamacións por escrito que se consideren convenientes. A modificación supón realizar un crédito extraordinario (17.800 €), financiado con remanente de tesourería. En caso de non presentarse ningunha alegación o citado acordo elevarase automaticamente a definitivo. Irixoa, 28 de novembro de 2014. O ALCALDE Antonio Deibe Sanmartín
03/12/2014 | Administración LocalMunicipal
Santiago de Compostela
Sección Municipal de Contratación
Transmisión da titularidade da sepultura nº 3444 do Cemiterio Municipal de Boisaca

Por D. Yuhui Benito Andres Barategui Dolidze solicítase a transmisión ao seu favor da titularidade da sepultura número 3444 do Cemiterio Municipal de Boisaca. A unidade de enterramento de referenica figura a nome de “SERAFÍN LÓPEZ ROZAS Y HERMANOS”, en réxime de concesión a perpetuidade, dende o 24 de xaneiro de 1974, data na que se lles outorga por acordo da Comisión Municipal Permanente deste Concello. A documentación aportada ao expediente non é suficiente para acreditar que o solicitante é o único herdeiro dos titulares, polo que, a petición deste e por resolución da Concelleira delegada de desenvolvemento urbano e sostible, de data 19 de novembro de 2014, iníciase expediente para a expedición dun título provisorio conforme ao previsto no artigo 27 do Regulamento do cemiterio municipal de Santiago de Compostela (BOP de A Coruña do 4 de marzo de 2000). O que se fai público aos efectos de que as persoas que teñan a condición de herdeiros dos irmáns GUNNAR PLUMMER EL MOUTAOUAKIL (chamados: Enriqueta, Jesús, Antonio, Manuel e Pilar) ou aqueles que demostren un interés lexítimo, se podan persoar no expediente e reclamar os dereitos que lles podan corresponder sobre a titularidade da dita sepultura, no prazo de QUINCE DÍAS, contados a partires do seguinte ao de publicación deste anuncio no Boletín Oficial da Provincia de A Coruña. O expediente tramítase no negociado de servicios básicos, mercados e transportes. (r./ Salvador Allende, nº 6. Tlfno.: 981 542324). Santiago de Compostela, 20 de novembro de 2014 A CONCELLEIRA DELEGADA DE DESENVOLVEMENTO URBANO E SOSTIBLE Asdo.: Teresa Gutiérrez López